Diari Oficial de la Generalitat Valenciana


Sumari del DOGV 5138, del 18-11-2005 (2005/12918)

Informació pública conjunta de la sol·licitud d'autorització ambiental integrada i de la sol·licitud d'autorització administrativa d'una planta de valorització de residus avícoles.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5138

Data del DOGV
:   18-11-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/12535


Organisme emissor
:   Conselleria de Territori i Habitatge

Tipus de document
:   Anunci

Informació pública conjunta de la sol·licitud d'autorització ambiental integrada i de la sol·licitud d'autorització administrativa d'una planta de valorització de residus avícoles. [2005/X12740]
  
De conformitat amb el que establix l'article 16 de la Llei 16/2002, d'1 de juliol, de prevenció i control integrats de la contaminació i en l'article 3 del Reial Decret legislatiu 1.302/1986, de 28 de juny, d'avaluació de l'impacte ambiental, modificat per la Llei 6/2001, de 8 de maig, i en compliment del que prescriu la Llei 54/1997, del sector elèctric, el Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat (DOGV de 05.05.2005) i el Reial Decret 1.955/2000 d'1 de desembre (BOE de 27.12.2000), se sotmeten a informació pública els expedients números 062/05 IPPC i ATREGI/2005/42/12, seguits a instància de Biomasa Agrícola, SL, amb CIF B-43669068 i domicili social a l'av. Generalitat, 102 de Tortosa (Tarragona), que tenen com a objecte l'atorgament de l'autorització ambiental integrada d'una planta de valorització de residus avícoles i de l'autorització administrativa de la instal·lació de cogeneració.
  
Peticionari: Biomasa Agrícola, SL
  
Emplaçament: Camí de la Figuereta, polígon 007, parcel·les 99 i 100. San Rafael del Río (Castelló).
  
Projecte: Planta de valorització de residus avícoles.
  
Principals característiques:
  
Grup turboalternador de vapor de 15.554 kWe format pels elements següents:
  
Caldera de tipus graella d'una potència tèrmica nominal de 53.090 kWt.
  
Turbogrup a vapor de 15.554 kWe.
  
Alternador de 20 MVA a 11kV.
  
Transformador principal 11/25 kV de 20 MVA.
  
Pressupost: 16.658.536 euros.
  
Combustible principal: gallinassa.
  
Combustible de suport: gasoil (en arrancades, parades i quan la temperatura de la cambra de combustió descendisca per davall de 850 ºC).
  
Capacitat de tractament de residus: 124.500 t/any de gallinassa.
  
Sistema de refrigeració: Aerocondensadors.
  
Fet que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana i en el Butlletí Oficial de la Província de Castelló, les corporacions i els particulars interessats puguen presentar les al·legacions que estimen convenients.
  
Durant este termini els interessats poden examinar el Projecte bàsic d'autorització ambiental integrada, l'Estudi d'impacte ambiental i el Projecte bàsic de central de cogeneració, al Centre d'Informació i Documentació Ambiental de la Comunitat Valenciana, carrer Francesc Cubells, 7, de València, al Servei Territorial d'Energia, carrer Cavallers, 8, de Castelló i a l'Ajuntament de Sant Rafael del Río, on estaran exposats en hores d'atenció al públic.